Fermandarîya Herêma Dêrsimî ya  HPGyî eşkerayîyêke bale ante hêrişanê dewleta tirke yê vera şar û Kurdîstanî  ser û hîşyar kerd.
Eşkerayîya HPGyî wina ya:
''Vera şerê qirkerdişî yê rejîmê TCyî şar û têgêrayîşê ma xoverdayîşêkê pîlî kenê. Îtîfaqê faşîstî yê AKP-MHPyî qirkerdişêk da destpêkerdene. Dêrsim de zî nê serran de qirkerdişê xoza zêdîya. Dişmen bi qereqol, kalekol, awbendan reyna Dêrsim îşxal keno. dişmen wazeno ke hem rêçanê qirkerdişan binimno hem zî cografya bêpawitiş biverdo. Ganî şarê Dêrsimî nê prosesê tarîxîyî de hîsgêr bibo û bi nameyê viraştişê kalekol, rayîr, awbend û qereqolan nêbo hemkarê nê qirkerdişan. Mesuldarîya ma ya ke ma hesabê nê qirkerdiş û îşxalan bipersê.  Leşkerê rejîmê faşîstî hedefê ma de yê. Şarê ma ganî waranê leşkerîyan ra dûrî vindero û leşkeran rê hemkarîye nêkero. Nêbo ma mesuldarê ci nîyê.
Wextêkê nêzdîyî de walîyê dewleta îşxalkere bi rayîrê îhaleyan waşt ke pezkovîyê Dêrsimî qir bikero. No têgêrayîşê walîyê faşîstî zî parçeyêkê terteleyî yo. Pezkovîyê ke bawerîya ma de fîraz ê, dewlete bi rayîrê qetilkerdişê înan hem hêrişê bawerîya ma do bikerê hem zî binê nameyê 'seywanî' de kontrayanê xo do cografyaya ma de ca bikera. Ganî bêro zanayene ke ma do vera na xebata kontratîye bêcewab nêmanê. Şarê ma vera nê polîtîkayan wa hîsger bo û hemkarê ci nêbo.''
